
A 
Fă i „3 datoreşte aspectului său neobișnuit d spectaculos, 

La munte, deal și șes costumul muscelean este deopotrivă de 
frumos. Indiferent de anotimpuri, el păstrează mereu o linie unitară în 
structura sa, 

Cunoaşterea mai îndeaproape a acestui costum, purtat în Muscel, 
aproximativ între riul Dimbovița şi riul Vilsan va putea contribui la 
înțelegerea dezvoltării generale a portului popular din țara noastră. 

Muscelul a fost leagănul unor bogate și importante evenimente 
istorice. Totuşi el nu poate fi privit ca o entitate, izolată de fenomenele 
istorice petrecute în zonele învecinate. Limitrof cu Ardealul, el nu numai 
că a întreținut permanente legături cu acesta, dar i-a fost şi o bună cale 
de comerţ. 

La zona de contact direct a populației muscelene cu cea ardelenească 
au existat permanente raporturi etnografice, a căror urmare se reflectă 
şi în costumul popular. Dar legătura dintre populaţia din sudul Transil- 
vaniei şij cea din Muscel a mai avut loc şi pe altă cale. Viaţa păstorească 
din Carpaţii sudici este identică pe ambele versante. Și aceasta nu este 
întimplător. În decursul istoriei a existat un curent migrator păstoresc 
dinspre Ardeal, spre sud. Aceste migrațiuni au determinat formarea unui 
lanț de sate în sudul Carpaţilor, cunoscute sub numele de « ungureneşti ». 
De aceea în sudul Carpaţilor întilnim nu numai influențe, dar și elemente 

etnografice tipic ardeleneşti. Așa se explică și prezența costumului « ungu- 
renesc », a cărui linie este transilvăneană. 

Relaţiile comerciale au ușurat şi ele transmiterea dintr-o parte într- 
alta a Carpaţilor a unor piese de port, materiale de confecţionat şi poate 
chiar a unor tehnici de lucru. Încă din secolul al XV-lea neguțătorii din 
"Țara Rominească şi Moldova aveau dreptul să-şi desfacă mărfurile pe 
pieţele transilvănene. După cum reiese dintr-un document inedit păstrat 
în Arhivele Statului din Sibiu (Z.U.I. 176), la 16 decembrie 1619, piaţa 
transilvăneană era invadată de pălărieri din Valahia, care făceau concu- 
rență pălărierilor sași organizaţi în bresle:... « sînt mulți și diferiți 
meseriaşi neautorizaţi, turburători (Sfărer) şi cîrpaci (Riepler) cum sînt 
numiţi cei care vin din țări străine, dar mai ales din Valahia, dar şi din 
ţara noastră Transilvania, care fac pălării prin care străbate apa făcîndu-le 
nefolositoare, dar le vind cu sume mari și lucrează în dauna breslelor... 
să fie aduşi la judecată şi să li se confişte marfa... » 

Legăturile comerciale între populaţiile de pe ambele versante ale 
Carpaţilor erau atit de strinse, încît, după o relatare a călătorului Jacob 
Bongars din anul 1585, Braşovul apărea ca un tirg deopotrivă al rominilor 
ardeleni și al celor din Ţara Rominească: « Peup/fe a cause du marcht qui 
9 est tous vendredi et samedi, auquel viennent tous Valaques et Bogdans comme 
a une foire ». 

Documentele menţionează că şi spre Țara Rominească s-au exportat 
materiale și elemente de costum. Radu Vodă însuși trimite la pirgarii bra- 
şoveni pe jupin Alexi să cumpere cojoace « ce-mi trebuiesc pentru casa 
domniei mele şi nişte postav ce mi-a rămas să împart curții domniei mele ». 

Astfel se explică unele elemente comune între portul muscelean 
şi cel ardelenesc din sudul Ardealului. În Muscel, pe lingă tipul de port 
specific local, apare, deşi puţin răspîndit, și portul « ungurenesc » din 
satele cu păstori ardeleni. 


Despre portul popular din Muscel avem prea puţine documente grafice. 
În afară de costumul care se distinge la ctitorii unor biserici, nici un alt 
document plastic nu ne-a rămas mărturie despre aspectul portului musce- 
lean de acum citeva secole. Existenţa unor denumiri aidoma celor de 
astăzi, pentru unele piese de port, ne este confirmată de documente. 

Abia în cursul secolului al XIX-lea frumuseţea costumului muscelean 
trezeşte interesul unor pictori străini. O serie dintre maeştrii picturii romi- 
neşti, între care Carol Popp de Szathmary, Nicolae Grigorescu, Tattarescu 

1. Grup de țărani musceleni. Stampă din prima jumătate a sec. XIX 


etc., au lăsat opere remarcabile în care costumul muscelean apare în tră- 
săturile lui cele mai caracteristice. Sint celebre acuarelele și desenele lui 
Szathmary cu teme « femei şi bărbaţi călări » şi «tîrguri » sau uleiurile 
lui Grigorescu cu țărăncuțe muscelene în costumul cu fotă. 

Caracterul dominant al costumului popular din Muscel este o linie 
structurală simplă, datorită fotei care infășoară corpul de la talie în jos 
aderind puternic pe şolduri. Această simplitate este innobilată însă de 
prezenţa altor piese de port: cămaşa impodobită cu ornamente în general 
de un contur mare, în culori mai mult sobre decit vii, precum și de maramă, 
care dă o notă de distincţie întregului costum. Nici costumul bărbătesc 
nu se deosebeşte esenţial față de portul bărbătesc din alte regiuni. Cu 
toate acestea el are o înfăţişare proprie, deosebit de plăcută. Se pare că 
nicăieri proporţia dintre lungimea cămășii și cea a iţarilor nu este atit 
de firească. Ornamentele care impodobesc mai ales cămașa, dispuse în 
mod echilibrat, contribuie la determinarea unui aspect inchegat şi frumos, 
caracteristic costumului de vară bărbătesc din Muscel. 

Portul femeiesc pe timp de vară este compus de obicei din cirpoi 
(imaramă) țesut în casă, sau broboadă din comerț, iie, fotă, briu, bete, 

ciorapi, opinci sau « scarpeți » şi mai rar papuci. În zona muntoasă se 
poartă încă salbe de galbeni la git. Pe timp răcoros, costumul se imbogă- 
ţeşte cu haine de dimie albă şi cojoace. 

Dacă judecăm după desenele lui Carol Popp de Szathmary, ca şi 
după piesele de port de acum aproape o sută de ani conservate în princi- 
palele muzee din țara noastră, se observă prea puţine modificări în costumul 
muscelean. În afară de părăsirea liniei proprii ţărăneşti a mintenelor, alte 
schimbări n-au survenit nici în structura pieselor şi nici în sistemul lor 
decorativ, Portul popular femeiesc de Muscel, închegat în condiţii sociale 
economice specifice, are o notă puternic tradițională. Elementele de port 
prezintă o bogată și frumoasă compoziție” ornamentală. Nici una dintre 
piesele de port femeiesc nu este lăsată fără ornamente, executate în tehnici 
dintre cele mai variate, cu un simţ artistic desăvirşit, atît de caracteristic 
pentru populația Muscelului. 

Dacă broboada neagră cu ciucuri, de toate zilele, este procurată din 
comerţ și are o mai mică importanţă în ansamblul costumului de muncă, 
marama — O țesătură de borangic în două ițe — reprezintă una din piesele 
de podoabă ale costumului femeiesc de sărbătoare. De forma unui voal 
lung, pînă la patru metri, ea are o înfăţişare fină, spumoasă, fiind împodo- 
bită cu ornamente din bumbac sau mătase în alb, roşu, albastru, galben, 
sau din fir în culoarea argintului sau a aurului. Ornamentele, fie presărate 
uniform pe întregul cîmp, fie concentrate spre capete, sint distribuite 
într-o asociere şi într-un ritm, care trădează un simț decorativ și un gust 
artistic remarcabil. Ornamentele pot fi geometrice, sau florale, dispuse 
în cîmpuri romboidale încadrate cu dunguţe, de dimensiuni reduse la 
maramele din secolul trecut și de dimensiuni destul de mari, la cele de 
dată mai recentă. 

Maramele de Muscel sînt foarte căutate şi astăzi la tirgurile din zonele 
învecinate. 

Portul femeiesc din Muscel a atras atenția şi prin pălăria de fetru, 
purtată deopotrivă de femei şi fete. În legătură cu acest obicei, trebuie 
să amintim că el se menţine şi în sudul Ardealului, mai ales în zonele 
Sibiu şi Făgăraș. Dacă ţinem seama că despre un asemenea obicei în sudul 
Carpaţilor nu există semnalări în documente, trebuie să-l privim ca o 
influenţă săsească, răspindită în Muscel prin populaţia rominească din 
Ardeal, care s-a revărsat în această zonă. 

Ceea ce contribuie la faima costumului femeiesc muscelean este în 
special iia. Prin iie se înțelege în mod exclusiv cămașa femeiască. Termenul 
de cămaşă este rezervat în această zonă numai pentru cea bărbătească. 

2. C. Popp de Szathmary: Țărani din Muscel, călări 


Este de menţionat că termenul de iie se foloseşte şi în zona limitrofă 
ardelenească. 

Tia, făcută din pinză de casă ţesută în două iţe, are de obicei două 
părţi: trupul și poalele. Structura morfologică a iiei de Muscel nu diferă 
de cea a cămășilor femeiești din cea mai mare parte a țării. Gura de la git 
a iiei se obţine prin încreţirea foilor din care se formează pieptul, spatele și 
minecile. Această tehnică simplă de veche tradiție se observă la cămășile pur- 
tate de femeile dace înfăţişate pe reliefurile monumentului de la Adamklissi 
(Tropaeum Traiani). Încreţiturile de la gura gitului, de care am amintit, 
sint acoperite în majoritatea cazurilor de un mic guleraș; întilnim, deşi 

3, C.Popp de Sgatbmary: Rucăreancă 


mai rar, şi cămăși fără guleraş, care au premers celorlalte. Cămăşi feme- 
ieşti lipsite de guler se mai intilnesc frecvent numai în Moldova de nord. 

'Ținind seama de importanța pe care o are acest element de port 
femeiesc, ne vom opri în continuare nu numai la problema ornamen- 
ticii, dar și la o serie de termeni, care sînt semnificativi pentru înțelegerea 
relaţiilor care au existat între populaţia din sudul Ardealului şi Muscel. 

După tehnica impodobirii, iile de Muscel se impart în două categorii 
şi anume: brodate (cusute) și alese în război. 

4, C. Popp de Szatbmary: Muscelean şi musceleancă 


O serie de documente, din diferite epoci, aduc mărturie despre exis- 
tenţa iilor cusute. 

Astfel, prima menţiune o avem din secolul al XVII-lea, datorită lui 
“Conrad Iacob Hildebrandt. În general cusăturile cămășilor femeiești au fost 
remarcate de mai mulţi călători străini prin Țările Romineşti. 

Tia de Muscel se caracterizează printr-o cusătură bogată, poate chiar 
prea încărcată, realizată cu materiale obişnuite ca: lină, arnici, mătase, fir 
«de argint sau aur, fluturi şi betea. Cimpurile ornamentale de la iie sînt în 

general constante: gulerul, pieptul şi mineca cu mai multe sectoare (altiţa, 
încreţul, rindurile in lungul minecii, breţarea). După cum se vede, este 
vorba de un sistem ornamental specific pentru cămaşa cu altiță, care are 
o largă răspindire în țara noastră. Prototipul acestui sistem ornamental 
este şi el vechi. La figurina de la Cirna, care datează din epoca bron- 
zului, se observă la braţ unele incizii care marchează în mod cert cimpurile 
ornamentale de pe minecă. 

Spre deosebire de iile din alte regiuni, la cele din Muscel se observă 
uneori cum « rîndurile » cusute de pe minecă străbat încrețul, făcînd 
legătură directă cu altița, fără ca efectul decorativ să sporească prin 
aceasta. 

Motivele ornamentale folosite sint destul de variate. Cel mai frecvent 
este cel denumit în mod curent «fuști » sau «fuşte». El se aseamănă 
cu nişte crestături în lemn, înşirate de o parte și de alta a unei nervuri. 
Dacă laturile acestor crestături sint realizate din linii frinte, ornamentul 
ia denumirea de « fundăţenii creţi ». 

Lucrate în roşu, negru şi în fir, motivele în «fuşti» constituie ele- 
mente ornamentale de un efect decorativ din cele mai reușite. Termenul 
de « fuşti » nu are o răspindire uniformă în Muscel. La C. Lung el este 
înlocuit cu acela de «brăduleți», la Nucşoara prin « colți». Termenul de 
« fundăţeni » apare și in zona limitrofă ardelenească. 

Un alt motiv frecvent la iile muscelene este cel denumit « stilpi » 
sau « uluci », cu un apreciabil efect decorativ pe pieptul sau mineca iiei. 

Printre cele mai valoroase motive ornamentale de pe iile muscelene, 
trebuie amintită şi « ciarba ». Acest ornament se caracterizează printr-o 
linie şerpuită, uşor arcuită la punctul de curbă, de aspectul unui corn — 
dacă considerăm fiecare sector în parte. Motive ornamentale secundare, 
aşezate în curbura cea mare, măresc simțitor valoarea decorativă a acestui 
ornament, « Ciarba » poate fi cusută cu un același efect artistic pe piept, 
altiță şi în lungul minecii. Valoarea acestui motiv este sporită prin utilizarea 
frecventă la brodarea lui a firului roşu asociat cu firul de aur. 

Destul de frecvent este şi motivul cunoscut sub numele de « curcani » 
realizat din grupuri de ornamente adunate în smocuri, care se aseamănă 
cu un curcan înfoiat. 

Alte motive între care « suveicuța » cusută pe « ruminescuri » şi 
pe «fir » şi « şerpeasca » sînt destul de apreciate. Cel de al doilea motiv, 
cusut atit pe altiță cît şi pe minecă, se asociază uneori cu un alt motiv 
şi anume « melcul ». Motivul « şerpeasca » este scos în relief de albul 
rămas printre umplutură, ornamentul apărind deci prin contrast. Denu- 

5. C.Popp de Sgatbmary: Musceancă 


mirea de « şerpeasca » provine din faptul că el este extrem de şerpuit. 
Cit priveşte numele de « melc », dat unei spirale întrerupte brusc, se 
datorește impresiei de cochilie de melc pe care o lasă această spirală. 

Interesant prin originalitatea lui primitivă este şi ornamentul «şerpi» 
sau « şerpişori ». Motivul şarpelui apare şi la ceramica din Muntenia, 
precum şi în folclorul literar. Insistenţa cu care revine acest motiv în 
arta populară plastică sau cea literară trebuie pusă în legătură cu fondul de 
credințe străvechi ale populaţiei. 

O serie întreagă de alte motive ornamentale merită să fie amintite, 
printre care «craca măciucii », «cirligele » şi « roțile », motivul «şătrăn- 


13 


guţa » cu ornament floral de un remarcabil efect artistic, « boboaca» 
și « potcoviţa ». 

În ceea ce priveşte tehnica cusăturilor, cel mai frecvent este punctul 
în cruce, cusătura pe fir, dar revine totuşi mai des așa-zisul punct bătri- 
nesc, cu ajutorul căruia se realizează o broderie numită « în ruminescuri ». 
Se poate spune că o caracteristică a cusăturilor de la iile muscelene o 
formează acest tip de broderie. În tehnica aceasta, se foloseşte un fir gros, 
lăsat afînat. Printr-o abilitate a cusătoarei se obține un cîmp uniform 
de broderie în relief. Conturul propriu-zis al motivului ornamental rea- 
lizat printr-o astfel de tehnică, de obicei geometric, nu se poate distinge 
decît de aproape. 

O altă categorie de ii este formată din cele împodobite prin alesă- 
tură în război. Ornamentele la acest tip de iie reproduc aproape aidoma 
pe cele brodate, între care amintim mai ales ornamentul « fuşti ». Orna- 
mentica aleasă în război, uneori în şaisprezece ițe, este totuşi de sine 
stătătoare. Gama ornamentală bogată şi de o varietate destul de mare 
indică același simț fin al populaţiei din Muscel nu numai în alegerea 
motivelor şi armonizarea culorilor, dar şi în sistemul compoziţiei. 

Terminologia referitoare la părțile componente ale cămăşii nu este 
unitară. În unele locuri foaia din piept a iiei se numeşte « bucată », în 
altele « ciupag ». Termenul de « ciupag » înseamnă chiar şi o măsură. 
Astfel se zice «un ciupag și jumătate », în loc de o foaie și jumătate. 
Clinii din părţi ai iiei poartă denumiri diferite: « altoaie », « băgătură » 
sau « fofiază ». În cele mai multe localități gulerul iiei se cheamă « bre- 
ţară », « biată », « biantă », sau « obinzică ». Cuvintul guler se întilneşte 
doar în comunele Drăghici, Văcarea și Schitul Lăzăreşti; în cea din urmă 
el coexistă cu cel de « obinzică ». Termenul de « brețare » apare în comunele 
Nucşoara şi Mărcuş; cel de « bantă » în comuna Corbi, cătunul său Zghiau 
şi în comuna Boteni. În restul satelor se foloseşte numai termenul de 
« obinzică », pe care-l regăsim şi în satele din zona limitrofă ardelenească. 

Pentru desemnarea manşetei de la iie întîlnim cuvinte ca: « bantă », 
« breţare », « obinzică » şi « pumnaş ». Cuvintul « obinzică » se foloseşte 
și în vecinătatea Ardealului, în localitatea Dimbovicioara și cătunul său 
Ciocanul; cel de « breţare » apare în localitățile Nucşoara, Schitul Lăză- 
reşti, Drăghici, Văcarea, iar cel de « pumnaș » în Vişoiul şi Dragoslavele. 
Cea mai largă răspindire o are termenul de « bantă ». După cum se observă, 
uneori pentru guler şi manșetă sint folosiți aceiași termeni. 

Volanul de la mineca iiei are şi el denumiri variate: «fodore», 
« fodori », « fudure », « minecă cu creţ », « mînecă încrețită ». 

6. Croiul îiei de Muscel 


După cum se observă există o concordanţă între terminologia refe- 
ritoare la iia de Muscel și la iia din zona limitrofă ardelenească. Faptul 
are o explicaţie istorică. Populaţia ardelenească, care a pătruns în zona 
Muscelului, a impus nu atit structura acestei piese de port, cit termino- 
logia la diferitele ei părți componente. Aceasta este cu atît mai clar, dacă 
luăm în considerare terminologia iiei din zona Argeş. 

O altă piesă de port femeiesc, care contribuie în largă măsură la 
definirea portului muscelean, este fota. De formă dreptunghiulară, fota 
se poartă înfășurată strins în jurul şoldurilor. Costumul femeiesc cu fotă 
în ţara noastră se poartă în nordul Munteniei, Moldova, Moldova de nord 

şi pe cursul superior al văii Mureșului. Despre apariţia istorică a acestei 
piese de port nu există multe date. Ea pare a fi reprezentată pe unele 
reliefuri ale monumentului de la Adamklissi. La vechile popoare din 
Orientul Apropiat se cunoaște un veşmint asemănător. Originea fotei nu 
poate fi despărțită de asemenea mărturii. 

Fota începe să se poarte aproximativ de la linia Topologului spre 
răsărit pină în Moldova de nord. În Moldova şi Moldova de nord termenul 
este înlocuit cu cel de catrință sau « priştoare »; pe Valea Mureșului ea 
este denumită « prinzătoare », iar Huţulii din Moldova de nord îi zic 
«openca ». Deşi fota reprezintă un tip bine definit de piesă de port, la 
contactul ei cu zona catrințelor nu există o delimitare precisă. Pe cursul 
riului Topolog însăşi ea apare alături de catrinţe. De la Sălătruc în sus 
spre Ciineni, fota este aproape complet dispărută şi o vom întilni sub 
forma fotei cu fir, denumită « vilnic ». De la Topolog spre Olt domină 
catrințele, fota fiind purtată doar în timpul iernii. Harta de la pagina 29 
arată zona de întrepătrundere între fotă şi catrință. 

Fota se țese de obicei în patru ițe. În ultimele decenii s-a introdus 
şi fota ţesută în două ie, denumită «fotă scorțată », datorită faptului 
că se țese ca și o scoarță. 

Aspectul fotei este în general sobru. Ea poate fi complet neagră sau 
ornamentată. Împodobirea fotei se face fie în țesătură și în acest caz ea 
constă din simple vergi, sau este aleasă cu mina la război în motive florale 
sau geometrice. 

Ornamentica fotei, deși simplă, merită atenţia iubitorului de artă. 
Înainte de 1880, ea consta din niște vărgi sau benzi mai late, aşezate la 
capetele fotei sau la poale. 

De la o dată destul de veche, pe lingă fota cu vărgi şi benzi la 
capete a apărut şi fota cu motive ornamentale alese cu mina, totdea- 
una geometrice, realizate din îmbinări de forme romboidale, în culoare 
roşie, verde, galbenă. Adeseori în alesături și-a făcut loc cu discreţie şi 
firul metalic. 

La poale, varga fotei, totdeauna roșie, a rămas mult timp neornamen- 
tată încadrată doar de una sau două linii de culoare verde sau galbenă. 
Acest tip de fotă reprezintă fota de sărbătoare. 

Mai ales după anul 1900 a survenit o modificare în ornamentarea 
fotei alese. Treptat, treptat, alesăturile de la capetele fotei au devenit mai 
bogate, iar fişiile s-au lăţit mai mult. Într-o fază ulterioară şi varga simplă 
de la poalele fotei începe să fie aleasă și devine tot mai lată. Fota a ajuns 
să fie înconjurată de jur împrejur — în afară de partea superioară — de o 

7. C. Popp de Statbmary: Tirg la Cimpulung 


alesătură lată, executată din lină, mătase, sau fir. Fota albă de mireasă, 
executată numai din fir, este în întregime aleasă. 

Echilibrul compoziţiei decorative s-a păstrat și la ornamentarea 
fotelor mai noi. Vechea fotă poate fi şi astăzi întilnită pretutindeni. 

Fota de lucru la femeile mai tinere este brăzdată de dungulițe in 
rînduri verticale dese. Fota neagră de lucru este purtată numai de femeile 
în vîrstă. 

În Muscel, varga de la poale poartă numiri diferite ca: « minz », 
«bantă » sau « nadă ». În Moldova și Moldova de nord, termenul con- 
sacrat pentru varga de la poale este acela de « bată ». După primul război 
mondial, în Muscel s-a început executarea pe scară industrială a unor 
fişii colorate, care se coseau la poala fotei negre. De aici a rezultat termenul 
de « nadă » pentru varga de la poale a fotei. 

Un rol însemnat în completarea aspectului decorativ al costumului 
femeiesc de Muscel îl au şi briiele, dar mai ales betele cu ornamente geome- 
trice, constînd din vergi sau ochiuleţe viu colorate și totuşi bine armonizate, 

Celelalte piese de port, care îmbracă tot corpul, ca de pildă minteanul, 
apar destul de rar. 

Încălțămintea nu are nimic deosebit. Ciorapii sînt simpli, împletiți 
din lină. Încălțămintea preferată constă din « scarpeţi », mai rar opinci 
şi, destul de des în ultimul timp, din pantofi. 


Portul bărbătesc de Muscel nu este mai puţin atrăgător. În timpul 
verii, compus din pălărie, cămaşă, briu sau chimir, ițari și opinci, el impre- 
sionează totuși prin aspectul său închegat, împodobit cu măsură, La acest 
ansamblu se poartă şi o vestă neagră, adeseori cu guleraș. Pe vreme răco- 
roasă, costumul bărbătesc se imbogăţeşte cu alte piese, între care căciula, 
cioarecii de dimie albă, cojocul şi minteanul. Gluga este şi ea o piesă mai 
strîns legată de costumul bărbătesc. Și elementele de port bărbătesc merită 
să fie cunoscute, datorită uneori structurii lor specifice sau împodobirii lor. 

Căciula apare fie sub formă înaltă, fie sub formă joasă, retezată, 
amintind căciula mocănească. În trecut se purtau pălării cu calotă rotun- 
joară joasă, cu marginile drepte și relativ înguste, avind în jurul calotei 
o bentiță neagră cu două dunguţe albe pe margini. Acest tip de pălării 
era purtat deopotrivă de bărbaţi și de femei şi a fost inlocuit mai tirziu 
cu pălăriuţa mocănească cu boruri mici, purtată de păstori. 

Dacă iia constituie unul din elementele principale de port femeiesc, 
cămașa bărbătească reprezintă şi ea o piesă de costum de o mare valoare 

8. N. Grigorescu: Bărbat din Cimpulung 


artistică. Acoperită de cusături la git, piept, umeri, pe marginea minecilor 
şi la poale, ea constituie elementul cel mai de seamă al costumului bărbă- 
tesc, care-i imprimă sensul decorativ. Cusăturile sint făcute în culori 
diferite. Motivele ornamentale sint în general geometrice. 

Se cunosc citeva forme de cămăși bărbătești: cămașa cu platcă simplă, 
lipsită de ornamente, cămașa cu clini și cămașa cu fustă, care reprezintă 
piese de port pentru zile de sărbătoare, decorate cu multă grijă. 

Cămaşa cu clini, numită şi bătrinească, este făcută dintr-o singură 
lungime de pinză, care se îndoaie în două, iar la punctul de îndoire se 
croiește gura gitului şi despicătura de la piept. Ea este prevăzută cu nişte 

9. N. Grigorescu : Stanca Radu Bastea din Rucăr 


clini în părţi. Împodobirea cămășii cu clini este bogată, broderiile fiind 
executate cu lină, arnici și adeseori cu fir. Încheieturile acestei cămăși, 
numite « strinsori », sint foarte variate şi de un efect artistic remarcabil. 
Jată citeva feluri de strinsori: « rușceafăr », lucrat în opt piciorușe, « în 
cîrlige », «în chicioruşe » şi «în bobu ». 

Cămașa cu fustă se compune din două părți: cea de sus numită 
uneori « stan » și cea de jos, căreia i se zice « poale » sau « fustă ». Partea 
de sus reprezintă croiul cămăşii cu clini. Fusta este făcută din patru sau 
cinci foi, increţite de jur imprejur, fie numai la spate. Ea poate fi prinsă 
de trupul cămăşii, sau este detașată. Acest tip de cămașă, care se aseamănă 

10. N. Grigorescu: Rucăreancă. (Pălăria este pusă deasupra cirpaiului, iar la git 


poartă glugă) 





11. Croiul simplu al cioarecilor 


cu cea întilnită în Macedonia și Grecia, este de origine ilirică. Ea are o 
largă răspindire în ţară la noi, de-a lungul întregului lanț carpatic, de la 
Dunăre pină în Moldova de nord.! Acest tip de cămașă poate fi numit, 
pe drept cuvint, fustanela rominească sau fustanela nord-dunăreană. 

Cioarecii, de formă simplă, sînt uneori identici în croială cu iţarii sau 
cu izmenele. Există şi un tip de cioareci cu un croi mai complicat, care se 
observă atit în sudul Carpaţilor, cît şi în Transilvania. Originea acestui 
din urmă tip de cioareci este străveche. 

Între piesele cu un oarecare rol decorativ în ansamblul costumului 
muscelean, trebuie amintită și vesta neagră. Adeseori ea are guleraș. 
Forma din urmă trebuie privită ca o influență directă a uniformelor semi- 
nariale de odinioară, răspindite prin preoți, cit şi prin învățători. 

Pe timp răcoros, un loc de seamă îl are cojocul cu mineci confecţionat 
din blană. Într-o acuarelă de Carol Popp de Szathmary, un asemenea 
cojoc este purtat de un bărbat călare. El se caracterizează prin cusături 


1. Vezi harta de la pag. 30. 

12. Croi de cioareci cunoscut încă din epoca bronzului în nordul Europei 


triunghiulare, dispuse spre poale și piept. Pe la inceputul secolului a 
XIX-lea un asemenea tip de cojoc, purtat de un mocan, care avea între 
altele și o sarică, a fost pictat de Michel Bouquet. Un cojoc similar se 
păstrează în colecţia Muzeului de artă populară din București. 

După primul război mondial, valoarea artistică a cojoacelor din 
Muscel a scăzut, fiind impodobite cu aplicațiuni de piele colorată. 

Ca urmare a dezvoltării păstoritului întilnim aici cojocul mare purtat 
cu lina în afară şi sarica, astăzi aproape complet dispărută. 

Între piesele de port confecționate din dimie neagră, care imbracă 
tot corpul, este şi minteanul. E] a fost înlocuit în general de palton, făcut 
tot din postav țărănesc, dar avind un croi apropiat de al hainei orășenești. 

În Muscel un element de port, socotit mai mult păstoresc, este « gluga », 
purtată atit de femei cit şi de bărbaţi, pe cap, la umăr, pe umăr, la piept, 
pe frunte. Este interesant că ea se întilneşte și în unele sate de cimpie, 
unde serveşte și ca traistă de merinde. 

Încălțămintea bărbătească constă din opinci și mai rar din bocanci 
sau « scarpeţi». După unele caracteristici morfologice, deosebim urmă- 

12. Opintă de tip carpatic cu îngurzire peste muchie 
a) croiul b) înguzzirea c) forma opincii 


toarele tipuri de opinci: opinca încreţită la gurgui peste muche, opinca 
cu vîrzog şi opinca păstorească. Primul tip se obţine dintr-o bucată de 
piele, în care se fac mai multe impunsături şi găuri și care apoi se 
îngurzește, incepind de la virf, cu fişia de piele tăiată din marginea 
acestei bucăţi de piele. După îngurzirea gurguiului, se îngurzeşte cu 
aceeași fişie şi treimea anterioară externă; treimea anterioară internă se 
îngurzește cu ajutorul unei alte fişii. În schimb, opinca cu virzog este 
îngurzită în ambele treimi anterioare cu aceeaşi fișie de piele: după 
îngurzirea treimii anterioare externe, fișia se trece la baza gurguiului 

de unde se continuă şi ingurzirea treimii anterioare interne. Ochiul 
rămas între cele două ingurziri se cheamă « virzog » sau « urechiușe». 
Este de menţionat că acest tip apare la un prizonier dac de pe monu- 
mentul de la Adamklissi, prin aceasta dovedindu-se tradiția dacică a 
opincii. 

Dintr-un tip de opincă simetrică s-a dezvoltat opinca cu gurguiul 
intr-o parte, care este o opincă păstorească. Asimetria aceasta trebuie 
pusă în legătură cu profesiunea de păstor. Opinca asimetrică împiedică 
roua sau apa de pe iarbă să se prelingă printre muchiile gurguiului. Ea 
reprezintă o formă de adaptare la condițiile climaterice. 


În costumul muscelean găsim urme de influențe ardelenești reduse 
uneori doar la terminologie, iar in așezările de păstori ardeleni din sudul 
Carpaţilor, există chiar un port transilvănean denumit « ungurenesc», care 
se deosebeşte fundamental de cel muscelean. 

Portul femeiesc «unguienesc» este caracterizat de prezenţa catrințelor 
în locul fotei, de existenţa unei ii cu un sistem ornamental propriu, cusută 
numai în negru. Restul pieselor se deosebesc și ele de cele purtate de 
musceleni:; locul maramei este luat de « velitură», o broboadă specială, 
sau de cîrpa neagră procurată din comerţ, legată « sălișteneşte» la ceafă; 
pieptarul se poartă strimt, după moda transilvăneană; minteanul din 
dimie neagră prezintă un croi țărănesc tradiţional. Piesele comune portului 


14. Opinci femeiești — tip carpatic — îngurzite peste muchie 





femeiesc « ungurenesc» şi muscelean se reduc la citeva: briie, bete, ciorapi 
și opinci. 

Dintre piesele de port enumerate, citeva merită un interes deosebir: 
« velitura», iia şi catrinţele. 

Dintre tipurile de broboade cu caracter arhaic face parte şi «veli- 
tura». Această îmbrobodire complicată se compune din mai multe ele- 
mente : «pletele » (cirpe înfăşurate pe o sirmă), «velitura » (fişie de 
pinză înfășurată pe un carton, cu o ridicătură numită corn) și o matamă 
denumită « propoadă», pe deasupra. 

« Velitura» este astăzi purtată rar, doar de bătrinele din comuna 
Corbi. Acest tip de broboadă se poartă în comuna Jina-Sibiu şi a fost 
adusă prin intermediul păstorilor. În zona de margine a Sibiului, « veli- 
tura» are mai multe variante. Ea este de origine romană. 

lia « ungurenească» nu prezintă nimic deosebit ca structură faţă de 
cea musceleană. Sistemul decorativ este însă altul. Ornamentele propriu- 
zise, grupate la guler pe « obinzică» şi «ciupag», sînt policrome; cele 
de pe piept şi mineci, dispuse în dungi numite « ciocănele», sint cusute 
în negru, întocmai ca în satele din zona Sibiului. Catrinţele sint cusute 
în casă. Cea din față, numită «şurț», este neagră, iar cea din spate, 
catrința, are un fond roşu vărgat pe lățime. 

Fără să fie un element de port « ungurenesc», merită să fie amintită 
şi fota largă de Moeciu. În zona învecinată Muscelului, în Ardeal, există 
o fotă largă şi încreţită cu fond negru sau albastru-inchis. Ea prezintă 
la capete pulpene colorate într-un roșu aprins, neincreţite, iar la poale, 
în locul unei fişii colorate cum are fota de Muscel, un grup de vărgulițe 
numite « minji». Tipul de fotă largă de Moeciu a pătruns şi în zona de 
graniţă musceleană. Ea reprezintă o piesă de port de o realizare artistică 
valoroasă. 

Costumul bărbătesc « ungurenesc» are şi el o notă specifică. Pălă- 
riuța cu calota ușor ascuţită și cu boruri foarte mici, cămașa cu ornament 
triunghiular pe piept, chimirul de piele, ițarii strimţi, vestuța neagră și 
opincile cu gurguiul într-o parte, iată înfățișarea acestui costum. Pe timp 
răcoros, i se adaugă minteanul de dimie neagră identic cu cel femeiesc, 
şi cojocul. Dacă ungureanul este păstor, cojocul mare ia locul pieptarului 
şi minteanului, iar alături de pălărie îşi face apariţia şi căciula mocănească 
retezată, cu fundul lătuț. 

Singurul element de podoabă al acestui costum sobru și unitar este 
cămașa cu « barbur», care mai poartă şi denumirea de cămaşă mocănească 
sau cămașă ciobănească, fiind prin excelență un element de port păstoresc. 


26 


Caracteristica acestei cămăși 
constă în prezenţa unui clin la 
mijlocul feţei cămășii, de la 
înălțimea briului in jos, ca și 
a unui alt clin similar prins 
la acecaşi înălțime, la mijlocul 
foii de la spate a cămăşii. Cu- 
vintul « barbur», « barbure», 
«barburi », provine din limba 
latină (barbula-am) şi are accep- 
ţiunea de ornament triunghiu- 
lar. Din cauza clinului, orna- 
mentul care acoperă linia lui 
de cusătură cu foaia cămăşii 
are formă triunghiulară. 

Despre prezența  orna- 
mentului « barbur» la cămăşile 
păstorilor sibieni, există şi o 
mărturie scrisă de pe la ju- 
mătatea secolului al XVII-lea. 

Costumul « ungurenesc» 
bărbătesc a fost considerat ca 
un port profesional păstoresc. 
El s-a răspindit în întreaga 
zonă musceleană, la toţi păs- 
torii, indiferent dacă ei sint «ungureni» sau neaoși musceleni. În 
schimb, portul «ungurenesc» femeiesc nu s-a răspindit. Dimpotrivă, 
piesele de port muscelean ca iia şi fota au pătruns în satul Corbi. În alte 
sate cu populație veche ardelenească, cum sint Berevoieşti-Ungureni, 
Boteni etc., n-a mai rămas nici o urmă din vechiul costum ardelenesc, 
care a cedat mereu in fața frumuseţii costumului muscelean femeiesc. 
Acest proces este încă în curs în unele centre. 





5. Port bărbătesc din Muscel * 


Portul popular din Muscel s-a dezvoltat în decursul istoriei pornind 
de la un substrat comun pentru portul rominesc în general. Simțul artistic 
foarte dezvoltat la populaţia din zona Muscel a făcut ca unele elemente 


* După dr. N. Manolescu, «Igiena ţăranului Rominy 1895, pag. 33 

de port, între care iile femeieşti, maramele și fotele, să capete uneori forme 
de realizări artistice de o mare frumuseţe, contribuind astfel la faima costu- 
mului muscelean. Linia structurală simplă, ornamentația bogată dar echi- 
librată şi coloritul mai mult sobru, conferă o notă de eleganță cu totul 
deosebită acestui costum. 

Portul păstoresc, ca şi unele piese de port sau terminologia elemen- 
telor care compun costumul femeiesc sau bărbătesc, indică un strîns contact 
de-a lungul istoriei, între sudul Ardealului şi Muscel. Prezenţa unor sate 
cu populaţie ardelenească în zona Muscelului, care îşi păstrează încă 
portul, iar în parte şi graiul, aduce și astăzi în configurația costumului 
muscelean o notă particulară. Procesul de influență reciprocă între costumul 
muscelean şi cel ardelenesc din satele « ungureneşti» este încă în curs. 

Existenţa unei bogate terminologii a costumului, comună pentru 
zona Muscel și părţile limitrofe ardelenești, indică fără îndoială faptul 
că, în afară de grupurile actuale de ungureni, au existat vechi aşezări de 
populaţie ardelenească, care între timp s-au asimilat. 

Costumul popular din Muscel este astfel deosebit de interesant 
deopotrivă pentru valoarea sa artistică şi pentru lămuririle pe care ni 
le aduce cu privire la raporturile etnografice, care s-au ţesut pe linia 
Carpaţilor, între cele două versante ale sale. 

16. Aria de răspindire a fotei şi catrinței. — Limita dintre ele 


1. Fotă, — 2. Fotă cu beteală şi fluturi purtată pe la 1910. — 3. Fota în dispariție, — 
purtată iarna. — 5, Fotă aleasă cu fir numită «vilnic». — 6. Fota purtată sporadi a 
Fotă şi şurțuri, mai frecvent fotă. — 8. Fotă de Moeciu, cu pulpene. — 9. Şurţuri (catrință). 
— 10. Şurţuri, mai ales negre. — 11. Şurțuri de casă sau cumpărate, — 12, Şurțuri ungu- 
renești. — 13. Şuzțuri purtate sporadic. — 14. Şorţ purtat în faţă şi catrință cu fond roșu 
în spate, — 15. Catrinţe alese. — 16. Şorțuri sau fotă, predominind şorțurile, — 17. « Foi» 
(fustă) purtate la lucru. — 18. Fotă, sorțuri şi foi (la sărbătoare), — 19. Fotă, dar mai 
ales fustă şi rochie, — 20. « Rochie » («fustă»). — 21. Catrinţă purtată doar în față, mai 
ales de bătrine, — 22. Şorţuri; bătrinele poartă unul în faţă, iar tinerele în faţă şi spate 

17. Aria de răspindire a cămăţii bârbăteşti cu fustă 
(fustanela nord-dunăreană) 


1. Cămaşă cu fusta încrețită roată. — 2. Cămaşă cu fusta «lipită sau separată, încrețită 
roată, — 3. Cămaşă cu fusta separată sau cusută de trup. — 4. Cămaşă cu fusta cusută 
de trup şi încrețită la spate. — 5. Cămaşă cu fusta separată sau «lipită» încrețită fie la 
spate, fic peste tot, — 6. Cămaşă cu fusta separată. — 7. Cămaşă cu fusta «lipită». — 8. 
Cămaşă cu fusta «lipită» în dispariție. 9. Cămaşă cu barbur (i) cu fustă. — 10. Cămaşă 
cu fusta separată sau «lipită » încreţită «roată». — 11. Cămaşă cu fusta, mai ales «lipită » 

18. Fotd de Muscel bagat 
ornamentată la capete 








19. Cămaşă femeiască cu ornamente în fuşte şt ştiuci 





1. Câmaşă veche de Muscel împodobită cu ornamentul în fuşte 


II. Cămaşă de Muscel de tip bătrinesc 








20. Cămaşă femeiastă aleasă cu fir de argint în motive geometrice 





21. Mama şi fiica 


22. Marama impodobeşte capul femeilor dind o nată elkgantă costumului Jemeiese 





23. Femeie în costum de 
sărbătoare purtind cămaşă 
împodobită cu motive florale 

25. Rucăreancă. Pe cap are testimel, iar deasupra o legăloare jesută din mărgele care se poartă 
sub maramă 





26. Femeie din Rucăr. Poartă cămaşă aleasă în motivul şerpeasca şi Jotă cusută cu fir 


27. Bătrină din Ru- 

câr. Marama este 

aleasă cu ornamente 
geometrice 





28. Femeie din sa- 
tul Romineşti en 
maramă împodobită 
cu motive florale 





29. Bătrină din Rucăr 
purtind maramă. 





III. Maramă ornamentată cu motive florale 
şi zoomorfe 







IV. Detaliu de fotă de Muscel 





31. Welitură bătrinească de tradiție romană văzută 
din față 








32. Bătrină din comuna Corbi de pe riul 
Doamnei cu aceeați velitură văzută lateral 





33. Femei din comuna Dragoslavele torcind la marginea riul 





34. Țăran purtind cojoc lung asemănător cn «bitugea» sibiană 





35. Tineri musceleni în port păstorese ungurenese de vară. La cămaţă se observă ornamentul 
denumit « barburi » 


specific pe spinare. 
Comuna Rucăr 


36. Cioban. coborit 
de la stină cu polul 

37. Rucăreancă în 
drum spre tirg 





38. Port bărbătesc de muncă 








39. Musceleancă în costum de toate zilele 





40. Bătrin din Rucăr purtind eee şi pălărință 


41. Port ungurenese din comuna Corbi de pe riul Doamnei 








42. Păstor muscelean din satul Romineşti purtind pălăriuță, vestă, cămaşă cu clini şi cioareci 





43. Bătrin din Rucăr în port păstoresc ungurenesc 

. Croiul iei de Muscel. 


C. Popp de Szathmary: Bărăţia din Cimpulung (acuarelă). 
N. Grigorescu: Bărbat din Cimpulung (pictură, 1867). 


„N. Grigorescu : Stanca Radu Bastea din Rucăr (pictură, 1867). 


N. Grigorescu: Rucăreancă, (Pălăria este pusă deasupra cirpo- 
iului, iar la git poartă glugă). 


„ Croiul simplu al cioarecilor. 


Croi de cioareci cunoscut încă din epoca bronzului în nordul Europei. 


. Opincă de tip carpatic cu îngurzire peste muchie a) croiul, b) îngur- 


zirea, c) forma opinci. 
Opinci femeieşti — tip carpatic — îngurzite peste muchie. 

Port bărbătesc din Muscel. După dr. N. Manolescu, « Igiena țăra- 
nului romin» 1895, pag. 33. 

Aria de răspîndire a fotei şi catrinței. Limita dintre ele. 


Aria de răspindire a cămăşii bărbătești cu fustă (fustanela nord- 
dunăreană). 





Ilustrații în afara textului 


18. 
19. 
20. 


2. 


22. 


Fotă de Muscel, bogat ornamentată la capete. 

Cămaşă femeiască cu ornamente în fuşte şi ştiuci. 

Cămaşă femeiască aleasă cu fir de argint în motive geometrice 
Mama şi fiica. 

Marama împodobește capul femeilor dind o notă elegantă costu- 
mului femeiesc. 

23. 


Femeie în costum de sărbătoare purtind cămaşă împodobită cu 
motive florale. 

Musceleancă din comuna Dragoslavele. 

Rucăreancă. Pe cap are testimel, iar deasupra o legătoare țesută din 
mărgele care se poartă sub maramă. 

Femeie din Rucăr. Poartă cămaşă aleasă în motivul şerpeasca şi 
fotă cusută cu fir. 


Bătrină din Rucăr. Marama este aleasă cu' ornamente geometrice. 


. Femeie din satul Romineşti cu marama împodobită cu motive 


florale. 

Bătrină din Rucăr purtind maramă. 

Marama atirnă pină la poalele fotei. 

Velitură bătrincască de tradiție romană văzută din faţă. 


Bătrină din comuna Corbi de pe riul Doamnei cu aceeaşi velitură 
văzută lateral. 


Femei din comuna Dragoslavele torcind la marginea riului. 
“Țăran purtind cojoc lung asemănător cu « bituşca» sibiană. 


.. Tineri musceleni în port păstoresc ungurenesc de vară. La cămaşă 


se observă ornamentul denumit « barburi». 


. Cioban coborit de la stină cu ţolul specific pe spinare. Comuna 


Rucăr. 


. Rucăreancă în drum spre tirg. 


38. Port bărbătesc de muncă. 


4. 
42. 


43. 


. Musceleancă în costum de toate zilele. 
. Bătrin din Rucăr purtind zeghe şi pălăriuță. 


Port ungurenesc din comuna Corbi de pe riul Doamnei. 
Păstor muscelean din satul Romineşti purtind pălăriuță, vestă, 
cămaşă cu clini şi cioareci. 

Bătrin din Rucăr în port păstoresc ungurenesc. 


Plange color 


1 
UI. 
UL. 


IV. 


Cămaşă veche de Muscel impodobită cu ornamentul în fuşte. 
Cămaşă de Muscel de tip bătrinesc. 

Maramă ornamentată cu motive florale şi zoomorfe. 
Detaliu de fotă de Muscel. 

